షాంఘై టవరు
షాంఘై టవరు, 632 మీటర్లు ఎత్తు, 128-అంతస్థుల ఎత్తు ఉన్నటువంటి ఒక భారీ ఆకాశహర్మ్యం. ఇది షాంఘైలోని లుజియాజు లో ఉన్నది. దీనిపై ప్రపంచంలో అత్యధికంగా పరిశీలించే డెక్ ఉన్నది (ఈ రికార్డును పింగ్ ఆన్ ఫైనాంస్ సెంటర్ తో పంచుకుంటుంది), దాని ఎత్తు 562 మీ . అంతేకాక  వేగంతో ప్రపంచంలోని వేగవంతమైన ఎలివేటర్లు ఈ భవనంలో ఉన్నవి. దీని నిర్మాణ పైభాగం ఎత్తులో కలిపితే, ఇది ప్రపంచంలోని రెండవ అత్యంత పొడవైన భవనం.
సింగపూరు
ప్రధానద్వీపంతో చేరి 63 ద్వీపాల సమూహంతో కూడిన దేశం సింగపూరు. జురాన్గ్ దీవి, సెంటోసా దీవి, పులవ్ టెక్నాగ్ దీవి, పులవ్ యుబిన్ దీవి కొంచెం విస్తీర్ణంలో పెద్దవి. మిగిలినవి ఆకారములో చిన్నవి. జురాన్గ్ దీవిని పెట్రో కెమికల్ సంబంధిత వ్యవహారాలకు మాత్రమే వాడుకుంటారు. సెంటోసా దీవిని వినోదాలకు పర్యాటక ఆకర్షణకు వాడుకుంటారు, పులవ్ టెక్నాగ్ దీవిని రక్షణదళ సంబంధిత వ్యవహారాలకు వాడుకుంటారు. పులవ్ యుబిన్ దీవిలో ఇంకా నగరాభివృద్ధి కార్యక్రమాలు మొదలు పెట్టనందువలన అది సహజ సౌందర్యముతోనూ, పురాతన జీవన శైలిని ప్రతిబింబించే కట్టడాలతోను అలరారుతూ సందర్శకులను ఆకర్షిస్తుంది.166 మీటర్ల ఎత్తు కలిగిన బుకిత్ తిమాహ్ హిల్ సింగపూరులో ఎత్తైన ప్రదేశంగా గుర్తించబడింది. ఉత్తరాన నిర్మించిన సింగపూరు కాజ్ వే, తువాస్ సెకండ్ లింక్ అనేవి రెండు మానవ నిర్మిత వారధులు. 1960 వరకు నదీముఖద్వారం వరకు మాత్రమే నగర నిర్మాణాలు పరిమితమై ఉండేవి. మిగిలినప్రదేశంలో రైన్ ఫారెస్ట్ పోగా మిగిలిన భూమిని వ్యవసాయానికి వాడుతూ వచ్చారు. 1974లో మెరుగు పరచిన అభివృద్ధి కార్యక్రమాలలో భాగంగా నగరపురాలలో నిర్మించిన నివాస యోగ్య నిర్మాణాలు దేశాన్ని నిర్మాణాలతో నిండిపోయేలా చేశాయి.